หลัว ยฺหวินซี

หลัวอวิ๋นซี (; เกิด 28 กรกฎาคม ค.ศ. 1988) หรือ ลีโอ หลัว (Leo Luo) เป็นนักแสดง นายแบบ นักร้องชาวจีน สำเร็จการศึกษาจาก Shanghai Theater Academy เอกสาขาบัลเลต์
หลัวอวิ๋นซี เริ่มเป็นที่รู้จักจากบทบาทของ เหออี้เชิน สมัยเรียนมหาวิทยาลัยจากละครรักโรแมนติกเรื่อง “รอรักกลับมา” หลังจากนั้นเขาก็ประสบความสำเร็จเป็นอย่างมากกับบทบาทของ ลุ่นอวี้ใน “มธุรสหวานล้ำสลายเป็นเถ้าราวเกล็ดน้ำค้าง” ซึ่งได้รับเสียงตอบรับพร้อมกับคำวิพากษ์วิจารณ์ในเชิงบวก และในปี 2023 เขาได้สร้างชื่อเสียงไปทั่วโลกกับบทถานไถจิ้นจากเรื่อง "จันทราอัสดง" จนทำให้เขาขึ้นไปเป็นนักแสดงระดับแถวหน้าของวงการบันเทิงจีน 
==ชีวิตในวัยเด็กและการศึกษา==
หลัวอวิ๋นซี เกิดและเติบโตในเฉิงตู มณฑลเสฉวน ประเทศจีน เมื่อตอนหลัวอวิ๋นซี อายุ 3 ขวบ คุณพ่อซึ่งเป็นอาจารย์สอนเต้นได้พบว่าหลัวอวิ๋นซี มีพรสวรรค์ทางด้านนี้ และเริ่มสอนการเต้นให้กับเขา หลัวอวิ๋นซี ได้รับการฝึกฝนอย่างมืออาชีพในวงการบัลเล่ต์มามากกว่าสิบปี ในปี 2005 เขาได้เข้าเรียนใน Shanghai Theater Academy ในปี 2008 หลัวอวิ๋นซี และเพื่อนร่วมชั้นเรียนของเขาได้เข้าร่วมการแข่งเต้น Lotus Award ครั้งที่ 6 ในประเทศจีน พวกเขาได้แสดงบัลเล่ต์แบบกลุ่มในการแสดงชุด “Tchaikovsky Rhapsody” ซึ่งเป็นการแสดงที่ได้รับเหรียญทองจากการแข่งขัน และหลัวอวิ๋นซี ยังได้ขึ้นแสดงเดี่ยวในชุด “The Burning Flame” อีกด้วย
หลังจากจบการศึกษาหลัวอวิ๋นซีได้เข้าทำงานเป็นอาจาร์ยที่โรงเรียนสอนเต้นที่ Macau Conservatory ในระหว่างอยู่ในมาเก๊า เขาได้ร่วมแสดงบัลเล่ต์ "flying to the Moon" ในฐานะนักเต้นนำ และได้รับเลือกให้ร่วมแสดงใน “Celebration of 10th Anniversary of Macau’s transfer of sovereignty: Series of Artistic Performances” ในปี 2009
== ประวัติ ==
===2010-2013: เดบิวต์การเป็นนักร้องและนักแสดง===
ในวันที่ 27 ธันวาคม 2010 หลัวอวิ๋นซี ได้เริ่มเดบิวต์จากการเป็นหนึ่งในสมาชิกนักร้องบอยแบรนด์วง JBOY3 และออกซิงเกิ้ลแรกคือ "Promise of Love" จากนั้นก็ออกซิงเกิ้ลที่สอง “Gravity” ในวันที่ 23 มีนาคม 2011 และซิงเกิ้ลที่สาม “Walking Emoji” ในวันที่ 26 ก.ค. 2011 JBOY3 ได้ยุบวงลงในปี 2012
หลังจากนั้นหลัวอวิ๋นซี กับ Fu Longfei (Jason) หนึ่งในสมาชิกของวง JBOY3 ได้ร่วมกันตั้งวงใหม่โดยใช้ชื่อว่า Double JL (双孖JL) พวกเขาได้ออกซิงเกิ้ลแรก “JL" ในเดือนเมษายนปี 2012 และ MV ซิงเกิ้ลที่สอง “Us” ในเดือนสิงหาคมปี 2012 พวกเขามีส่วนร่วมในการทำกิจกรรมต่างๆ มากมายในฐานะวง Double JL รวมถึงได้แสดงความสามารถด้านการร้องเพลงในรายการ “Asian Wave” และจัดรายการวาไรตี้บนอินเทอร์เน็ต “Music ShowShowShow ” ตั้งแต่เดือน ธันวาคม 2012 ถึง มีนาคม 2013 นอกจากนี้พวกเขายังได้เข้าร่วมงานอีเว้นท์ทางโทรทัศน์อีกหลายรายการ เช่น “Sichuan TV New Year Gala Concert” และ “Shanghai Dragon TV New Year Gala Concert” Double JL ได้ยุบวงลงในเดือนเมษายนปี 2013
หลัวอวิ๋นซี ได้เริ่มงานด้านการแสดงในปี 2012 จากผลงานภาพยนตร์โรแมนติกเรื่อง “The Spring of My Life” คู่กับ Tan Songyun และภาพยนตร์เรื่องนี้ได้ฉายในปี 2015 ในปี 2013 เขาได้เล่นละครเรื่องแรก “Flip in Summer”  ซึ่งได้ฉายในปี 2018
===2014-2017 ผลงานเดี่ยวและความนิยมที่เพิ่มมากขึ้น===
ในปี 2014 หลัวอวิ๋นซี ได้รับบท Guo Xin ในเรื่อง “Hello Aliens”  ซึ่งเป็นเว็บดราม่าแนว SF ในรั้วโรงเรียน และเขาเริ่มเป็นที่รู้จักกับบทบาทของเหออี้เชินสมัยเรียนมหาวิทยาลัยจากละครรักโรแมนติกเรื่อง “รอรักกลับมา (2015)” หลังละครเรื่องนี้ออกอากาศหลัวอวิ๋นซี ก็มีชื่อเสียงมากขึ้น ในปีเดียวกันเขาได้ออกโซโลซิงเกิ้ลชื่อว่า “Endless Summer”
หลังจากนั้นหลัวอวิ๋นซี ก็มีงานละครเข้ามาอีกหลายเรื่องไม่ว่าจะเป็นแนวพีเรียดเหนือจินตนาการอย่าง “Fox in the Screen” ในบทบาทของปีศาจจิ้งจอกผู้หลงรักมนุษย์ นอกจากนี้ยังมีเรื่อง “ลำนำรักเทพสวรรค์ (A Life Time Love)” ที่เขาได้รับบทบาทเป็นพี่ชายของนักแสดงนำหญิง โดยแสดงคู่กับ Janice Wu ซึ่งเคยแสดงคู่กันมาแล้วในเรื่อง “รอรักกลับมา” และเขายังได้รับบทเป็นกุมารแพทย์ผู้อุทิศตนในละครเกี่ยวกับทางการแพทย์ในเรื่อง “Children's Hospital Pediatrician” 
หลัวอวิ๋นซี รับบทเป็นตัวเอกฉินหมิงในละครแนวสืบสวนคดีฆาตกรรม “Dead body Reader” ที่ได้ดัดแปลงมาจากหนังสือนิยายเรื่อง “Medical Examiner Dr. Qin” ซึ่งถ่ายทำไปเมื่อปี 2016  นอกจากนี้เขายังได้พากย์เสียงของ Flame ในภาพยนตร์แอนิเมชั่นแอคชั่น “Dragon Force: So Long, Ultraman” ฉายไปในวันที่ 1 ตุลาคม 2017
===2018-2020 ความก้าวหน้า===
เดือนเมษายนปี 2018 หลัวอวิ๋นซี ได้ออกโซโลอัลบั้มแรกของเขา โดยมีเพลงในอัลบั้มทั้งหมดสิบเพลง
เดือนสิงหาคมปี 2018 หลัวอวิ๋นซี ได้รับบทเป็นลุ่นอวี้ใน “มธุรสหวานล้ำสลายเป็นเถ้าราวเกล็ดน้ำค้าง ( Ashes of Love])” ซึ่งเป็นละครที่ครองอันดับหนึ่งจากการจัดอันดับทางโทรทัศน์ และยังมียอดเข้าชมทางออนไลน์มากที่สุด ด้วยฝีมือการแสดงอันยอดเยี่ยมของเขาที่เล่นได้เข้าถึงบทบาท ทำให้ได้รับเสียงตอบรับในเชิงบวกและทำให้เขามีชื่อเสียงมากยิ่งขึ้น และเขายังได้เป็นแขกรับเชิญแสดงละครเวทีในรายการ PhantaCity ของสถานีโทรทัศน์หูหนาน
นอกจากนี้หลัวอวิ๋นซี ยังได้รับบทหรงฉีผู้เสียสละต่อความรักในละครเรื่อง “Princess Silver” เริ่มออกอากาศในเดือนพฤษภาคมปี 2019 และรับบทเป็นโจเสี่ยวซานนักแสดงนำในเรื่อง “Broker” แสดงคู่กับวิกตอเรียซ่ง ซึ่งถ่ายทำเสร็จไปเมื่อเดือนเมษายน 2019 และเริ่มถ่ายทำละครเรื่อง "And The Winner Is Love (ไฟผลาญจันทร์)" ในเดือนพฤษภาคมปี 2019 โดยรับบทเป็นซ่างกวนโท่วคุณชายเจ้าสำราญแสดงคู่กับเฉินอวี้ฉี นอกจากนี้ในช่วงปลายปี 2019 ยังได้เริ่มถ่ายทำละครเรื่อง "Love is Sweet" แสดงคู่กับไป๋ลู๋ ในเดือนพฤษจิกายน โดยหลัวอวิ๋นซี รับบทเป็นหยวนซ่วยหมาป่าแห่งวงการการเงิน รองประธานบริษัท MH ที่เป็น Investment Banking TOP3 ในเซี่ยงไฮ้
==ผลงานการแสดง==
===ภาพยนตร์===
===ซีรีส์===
==ผลงานเพลง==
===อัลบั้ม===
===ซิงเกิ้ล===
===เพลงประกอบซีรีส์===
==รางวัล==
===Ballet===
== อ้างอิง ==
== แหล่งข้อมูลอื่น==
Leo officials weibo
Leo officials Instagram
Leo อัลบั้มแรก《Love Yourself》 XIAMI Music
Luoyunxi Thailand fan club
นักร้องจีน
บุคคลจากเฉิงตู
นักแสดงชาวจีนในศตวรรษที่ 20
นักแสดงชายชาวจีน